CELEX: 32011R0603
Language: lv
Date: 2011-06-20 00:00:00
Title: Komisijas Īstenošanas regula (ES) Nr. 603/2011 ( 2011. gada 20. jūnijs ) par atsevišķu preču klasifikāciju kombinētajā nomenklatūrā

23.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 163/10
            
         KOMISIJAS ĪSTENOŠANAS REGULA (ES) Nr. 603/2011
   (2011. gada 20. jūnijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāparedz pasākumi attiecībā uz šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šās regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šās regulas noteikumiem, šās izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūnijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums, kas īpaši paredzēts iebūvēšanai konkrēta modeļa mehāniskā transportlīdzekļa signalizēšanas iekārtās.
                  Izstrādājums sastāv no diviem savstarpēji savienotiem iespiedshēmu blokiem, katrā no kuriem ir pasīvie komponenti (kondensatori un rezistori) un aktīvie komponenti (diodes, gaismas diodes (LED), tranzistori un integrālshēmas). Vienam no blokiem ir saskarne pieslēgšanai pie mehāniskā transportlīdzekļa apgaismojuma sistēmas.
                  Gaismas diodes (LED) nodrošina signalizēšanas funkciju.
                  
                      (1) Sk. attēlu.
               
               
                  8512 90 90
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, XVI sadaļas 2.b) piezīmi un KN kodu 8512, 8512 90 un 8512 90 90 aprakstu.
                  Tā kā izstrādājums sastāv no iespiedshēmu blokiem (sk. KN skaidrojumus apakšpozīcijai 8443 99 10 par elektroniskajiem blokiem), tas neatbilst nosacījumiem par pusvadītāju ierīcēm un elektroniskajām integrālshēmām (sk. 85. nodaļas 8. piezīmi). Tādēļ klasifikācija pozīcijā 8541 un 8542 nav iespējama.
                  Tā kā izstrādājums nav pilnībā nokomplektēts, bet īpaši konstruēts izmantošanai kopā ar citiem komponentiem, piemēram, lēcu mehāniskā transportlīdzekļa signalizācijas iekārtās, klasifikācija ar KN kodu 8512 20 00 nav iespējama.
                  Tāpēc izstrādājums klasificējams ar KN kodu 8512 90 90 kā daļa no tāda elektriskā apgaismošanas vai signalizēšanas aprīkojuma, ko izmanto mehāniskajos transportlīdzekļos.
               
            
         
      
         (1)  Attēlam ir tikai informatīva nozīme.